
	17540 БОСИЛЕГРАД
…

	


Поштована,

На основу чл. 29. став 1. Закона о Заштитнику грађана („Сл. гласник РС“, бр. 79/05 и 54/07), у поступку по Вашој притужби, Заштитник грађана вам упућује

О б а в е ш т е њ е

о

з а в р ш е т к у  п о с т у п к а

Заштитнику грађана поднели сте притужбу којом сте изразили незадовољство радом Службе за катастар непокретности Босилеград.

У притужби сте навели да је решењем Министарства грађевинарства, саобраћаја и инфраструктуре бр. 952/01-02764/2012-09 од 14.7.2014. године поништено решење Републичког геодетског завода, Службе за катастар непокретности Босилеград бр. 952-02-192/2011 од 5.6.2012. године и предмет враћен на поновни поступак и одлучивање у смислу примедби датих у образложењу другостепеног решења. До дана подношења притужбе Заштитнику грађана одлука у поновном поступку није донета, иако сте више пута писмено и непосредно у просторијама органа интервенисали за поступање.

Поступајући по Вашој притужби Заштитник грађана је утврдио недостатке у раду Службе  за катастра непокретности Босилеград, који се огледају у томе што овај орган ни након више од годину и по дана није донео одлуку у поновном поступку и у томе што у поступку контроле законитости и правилности рада није остварио одговарајућу сарадњу са Заштитником грађана.

У складу са законским овлашћењима Заштитник грађана је 11.7.2016. године Служби за катастар непокретности Босилеград упутио препоруку дел. бр. 26234 о томе како би уочене недостатке требало отклонити. 
Истовремено, Служби за катастар непокретности Босилеград препоручено је да обавести овај орган, у року од 60 дана од дана пријема препоруке, о поступању по њој.

Заштитник грађана је 21.10.2016. године примио изјашњење Службе за катастар непокретности Босилеград, којим је обавештен да је по Вашем захтеву донета одлука у поновном поступку. 

Како из примљеног изјашњења произилази да је Служба за катастар непокретности Босилеград у свему поступила у складу са препоруком, стекли су се услови да се поступак по Вашој притужби оконча, о чему Вас и наведени орган обавештавамо, у складу са чл. 29. став 1. Закона о Заштитнику грађана.

